Nach dr Usloosig vom letschte  Mittwuuch und em 'Sichtigstraining' vom letschte Sunntig sind mir sehr zueversichtlig in Baggestos pilgeret.  D Spiiler (Svensson13 = the wall und Mike = the finisher) und d Knights Cheerleaders (e diggs Danggscheen an d Susanne, d Gina und d Moni)  sin vor em erschte Spiil top motiviert und heiss gsi. Dr Preesi het in dr Zwyyschezyt versuecht mit die beide 'gegnerische Preesi'  e 'Päggli' z mache - wie sich den nach de Gruppespiil usegstellt het - ohni Erfolg! ;-(    Nach dr Vorrundi het  me e wirgligg feini Zwyyscheverpflägig beko - nei nid scho wiider Bier - sondern e super Härdöppeflsalat und e feine Fleischkäs! Fyr d Finalrundi het dr Trainer den d Gheimwaffe (dr Preesi?!?) ygwäggslet. Und es het am Aafang au usgseh als ob die taggtischi Variante e volle Erfolg kennti si. Doch scho gly hän sich die konditionelle Mängel und e gwüsses Konzentrationsmanko bim Preesi bemerkbar gmacht und so hän d Knights trotz stargge Defensivleischtige au die zwei Platzierigsspiil verlore. Frei nach em  Motto:  Wenn sie Vorne nicht machsch, bekunnsch sie Hinde!    Und so isch fyr uns - trotz Allem - e mega luschtige Obe leider mit em letschte Platz z Änd gange! Aber au geschter hän mer e Punggtesiig an der 'After-Spiil-Party' erziehlt. D Knights hän wiider zu de Letschte ghört wo usem Baggestos usegloffe sin! Well mer gescht nid eso vyyl Pünggt gmacht hän, sin mer woorschinlig uff e letschte Platz abgrutscht.    Aber am näggschte Mittwuuch wärde mer bim Abschlussevent in dr ASAG  nonemool zueschloo und ych bi yberzüggt, dass mer s Fäld no vo Hinde wärde uffrolle!